SK Úradný vestník Európskej únie C 261/4

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 736/2008 o uplatňovaní článkov 87 a 88 zmluvy na štátnu pomoc malým a stredným podnikom pôsobiacim vo výrobe, spracovaní a uvádzaní produktov rybného hospodárstva na trh

2010/C 261/03

Č. pomoci: XF 8/10

Členský štát: Litovská republika

Región/orgán poskytujúci pomoc: Lietuvos Respublikos žemės ūkio ministerija

Názov schémy pomoci/názov spoločnosti prijímajúcej pomoc ad hoc: Parama gamtos išteklių apsaugai gerinti žuvininkystės tvenkiniuose (pomoc na zlepšenie ochrany prírodných zdrojov v rybníkoch)

Právny základ: Lietuvos Respublikos žemės ūkio ministro 2009 m. rugpjūčio 10 d. įsakymas Nr. 3D-584 „Paramos gamtos išteklių apsaugai gerinti žuvininkystės tvenkiniuose taisyklės“

Plánované ročné výdavky podľa schémy alebo výška poskytnutej pomoci ad hoc: 2,75 milióna LTL

Maximálna intenzita pomoci: 100 %

Dátum nadobudnutia účinnosti:

Trvanie schémy pomoci alebo individuálnej pomoci (najdlhšie do 30. júna 2014). Uveďte:

— podľa danej schémy: dátum, dokedy sa pomoc musí poskytnúť: 31. decembra 2013,

— v prípade pomoci ad hoc: predpokladaný dátum vyplatenia poslednej časti pomoci.

Účel pomoci: Podpora ochrany prírodných zdrojov a genetickej rôznorodosti a zlepšenie kvality a manažmentu krajiny a tradičných charakteristík akvakultúrnych zón

Uveďte, ktorý(-é) z článkov 8 až 24 sa uplatňuje(-ú): Článok 12

Príslušná činnosť: Náhrada poklesu produkcie rýb v rybníkoch v dôsledku uplatňovania opatrení na ochranu vodného prostredia v rybníkoch

Názov a adresa orgánu poskytujúceho pomoc:

Lietuvos Respublikos žemės ūkio ministerija Gedimino per. 19 LT-01103 Vilnius LIETUVA/LITHUANIA

Webová adresa, na ktorej je možné nájsť úplné znenie schémy pomoci alebo kritérií a podmienok, za ktorých sa poskytuje pomoc ad hoc mimo schémy pomoci: http://www.zum.lt/lt/teisine-informacija/isakymai/4948/

Odôvodnenie: Na základe programu „opatrenia na ochranu vodného prostredia“, ktorý predstavuje časť venovanú akvakultúre v rámci opatrenia „akvakultúra, vnútrozemský rybolov, spracovanie a uvádzanie produktov rybného hospodárstva a akvakultúry na trh“ patriaceho do prioritnej osi 2 litovského akčného programu v sektore rybného hospodárstva na obdobie 2007 – 2013, ktorý Komisia schválila rozhodnutím č. K/2007/6703 zo 17. decembra 2007, sa podnikom akvakultúry v rámci schémy ochrany vodných vtákov poskytuje pomoc na zachovanie znakov biotopov, ktoré sú dôležité pre vodné vtáky, na vytvorenie pokojných oblastí a na ostatné opatrenia ochrany prírody, ktoré presahujú jednoduché uplatňovanie bežných osvedčených postupov v oblasti akvakultúry. Pomoc sa poskytuje na základe ukazovateľov, ako napr. zníženie príjmov podnikov akvakultúry z dôvodu vysokého počtu voľne žijúcich vtákov v areáli podnikov, dĺžka pobytu takýchto vtákov v areáli podnikov a množstvo produktov rybného hospodárstva a objemového krmiva, ktoré skonzumovali. Vypracovali sa plány pridelenia finančných prostriedkov na opatrenia a/alebo oblasti činnosti prioritnej osi 2 na obdobie 2007 – 2013 a nevytvorili sa žiadne rezervy na možnosť pridelenia finančných prostriedkov na iný program z oblasti „opatrení na ochranu vodného prostredia“, čo bolo dôvodom zriadenia schémy štátnej pomoci.

V rámci schémy štátnej pomoci („pomoc určená na zlepšenie ochrany prírodných zdrojov v rybníkoch“) sa pomoc poskytuje právnických a fyzickým osobám zaoberajúcim sa chovom a šľachtením rýb s cieľom poskytnúť útočište pre chránené vzácne a ohrozené druhy vodných vtákov a vtákov mokradí a vytvoriť podmienky na ich bezpečný prechod oblasťou. Pomoc sa poskytuje na základe ukazovateľov, ako napr. zníženie skutočného objemu vody v rybníkoch v porovnaní s plánovaným objemom a objem produkcie rýb v rybníkoch (zníženie objemu).

Č. pomoci: XF 11/10

Členský štát: Taliansko

Región/orgán poskytujúci pomoc: Regione Autonoma Friuli Venezia Giulia

Direzione centrale risorse agricole, naturali e forestali

Servizio pesca e acquacoltura

Názov schémy pomoci/názov spoločnosti prijímajúcej individuálnu pomoc: Regolamento recante criteri e modalità per la concessione di contributi alle associazioni del settore pesca professionale e dell’acquacoltura operanti in Regione, in attuazione dell’articolo 5, comma 1, della legge regionale 28 dicembre 2007, n. 30 (Legge strumentale alla manovra di bilancio 2008)

Právny základ: Decreto del Presidente della Regione 16 aprile 2010, n. 074/Pres.

Plánované ročné výdavky podľa schémy alebo výška poskytnutej individuálnej pomoci: 200 000,00 EUR

Maximálna intenzita pomoci: Do výšky 100 %

Dátum nadobudnutia účinnosti:

Trvanie schémy pomoci alebo individuálnej pomoci (najdlhšie do 30. júna 2014). Uveďte:

— podľa danej schémy: dátum, dokedy sa môže pomoc poskytnúť: 30. júna 2014.

Účel pomoci: Účelom pomoci je podporiť pracovné programy spoločného záujmu vykonávané združeniami s národným profilom, ktoré pôsobia v sektore komerčného rybolovu a akvakultúry v regióne.

Uveďte, ktorý(-é) z článkov 8 až 24 sa uplatňuje(-ú): Článok 17 – „Pomoc na spoločné činnosti“

Príslušná činnosť: Rybné hospodárstvo a akvakultúra

Názov a adresa orgánu poskytujúceho pomoc:

Direzione centrale risorse agricole, naturali e forestali Servizio pesca e acquacoltura Via Sabbadini 31 33100 Udine UD ITALIA Tel. +39 0432555225 Fax +39 0432555140 e-mail: s.pesca.agrifor@regione.fvg.it

Webová adresa, na ktorej je možné nájsť úplné znenie schémy pomoci alebo kritérií a podmienok, za ktorých sa poskytuje individuálna pomoc mimo schémy pomoci: http://arpebur.regione.fvg.it/newbur/visionaBUR?bnum=2010/04/28/17

Odôvodnenie: Schéma štátnej pomoci sa vytvorila na účel vykonávania regionálneho zákona č. 30 z 28. decembra 2007 (Legge Regionale 28 dicembre 2007, n. 30). Pomoc ustanovená týmto regionálnym právnym predpisom má charakter sprievodných opatrení k opatreniam štrukturálnej pomoci, na ktoré sa vyčlenili finančné prostriedky v rámci SRP.